# **DECIZIA ETAPEI DE ÎNCADRARE**

## Nr. din

Ca urmare a notificării adresate de **STAN VERONICA**, cu sediul în mun. Suceava, str. Gheorghe Doja, nr. 135A, jud. Suceava, privind planul **“Întocmire P.U.Z. în vederea construirii unei locuințe și anexe gospodărești, centru de sănătate (construcții cu funcțiuni mixte)“**, în extravilan sat Molid, com. Vama, str. Sălătruc, jud. Suceava, înregistrat la Agenția pentru Protecția Mediului Suceava cu nr. 2059/24.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.03.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat;

**decide:**

**Planul “Întocmire P.U.Z. în vederea construirii unei locuințe și anexe gospodărești, centru de sănătate (construcții cu funcțiuni mixte)“,** titular STAN VERONICA**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de Mediu în vederea emiterii Autorizației de construire.

**Caracteristicile și localizarea planului**

Prezenta documentatie are ca obiect Planul Urbanistic Zonal si Regulamentul Local de Urbanism pentru posibilitatea introducerii in intravilanul localitatii a unei suprafete de teren de 15477 mp cu scopul construirii de locuinte și anexe gospodărești, centru de sănătate (construcții cu funcțiuni mixte), în extravilan sat Molid, com. Vama, str. Sălătruc, jud. Suceava.

Folosinta actuala a terenului este de fâneață.

Vecinătăți:

La nord-vest - proprietatea privată a lui Stan Vasile si Stan Veronica.

Pe partea de sud-vest - proprietatea privata a lui Nedeloi Gheorghe.

Pe toata latura de est si nord-est - proprietatea lui Pircu Gheorghe,

La partea de sud-est - drumul forestier local denumit str. Sălătruc prin intermediul căruia se și realizează accesul la parcelele din proprietatea lui Stan Vasile si Stan Veronica.

1. **Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

Totalul de 15477 mp, suprafata de teren studiata prin prezentul P.U.Z. va avea urmatorii indici urbanistici:

|  |  |  |
| --- | --- | --- |
|  | Total | Pondere |
| Total teren (Parcela): | 15477,00 mp | 100% |
| Total teren intravilan | 15477,00 mp | 100% |
| Suprafețe contruite | 1491,40 mp | 9,63% |
| Carosabil | 3337,06 mp | 21,56% |
| Spatii verzi | 10372,03 mp | 67,02% |
| Trotuare și alei | 276,51 mp | 1,79% |

CUT= 0,233 POT= 9,637%

CUTmax = 1,00 POTmax = 40%

NR. MAXIM NIVELE: S+P+2E+M H MAX. (COAMĂ) = 15,5 m

 H MAX. (CORNIŞĂ) = 11,5 m

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:* nu este cazul;

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

**Alimentarea cu apă**

Alimentarea cu apa a obiectivelor se va face prin put forat individual cu bazin de apă.

**Canalizarea** se propune a fi în sistem propriu, apele uzate menajere fiind deversate într-un bazin vidanjabil amplasat pe parcelă, care va fi golit periodic.

Pentru evacuarea apele pluviale provenite din ploi şi torenţi se vor realiza rigole de beton.

**Alimentarea cu energie electrică** a obiectivului se va face de la retelele publice existente in zona, prin intermediul unui bransament electric, ale carui caracteristici tehnice se vor stabili de catre furnizorul de electricitate sau din sistemul propriul de alimentare cu energie electrică – panouri fotovoltaice sau generator electric.

**Alimentarea cu căldură** a spatiilor se va realiza prin intermediul centralelor termice care vor functiona cu combustibil solid (lemn).

**Protecția mediului**

* Pentru a diminua impactul asupra mediului înconjurător, se interzice deversarea apelor uzate rezultate pe perioada construcției în spațiile naturale existente în zonă. Deșeurile vor fi adunate în containere speciale și transportate în locuri special amenajate.
* Depozitarea temporară a materialelor de construcții și a deșeurilor rezultate din constructii va fi astfel efectuată încât să nu permită poluarea solului.
* Titularul investiției va încheia contract de salubritate cu serviciul de specialitate din localitate.
* La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.
* Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Gospodărirea deșeurilor**

* Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenajate, iar preluarea lor va fi asigurată periodic de serviciul de salubritate.
* Depozitarea, sortarea si colectarea deseurilor se va face in sistem individual. Se va prevede o platforma gospodareasca, cu pubele inchise, iar deșeurile vor fi preluate periodic de o firma specializata de salubritate, conform contractului individual.

*d) problemele de mediu relevante pentru plan sau program*: nu este cazul;

e*) relevanţa planului sau programului pentru implementarea legislaţiei naţionale şi comunitare de mediu:*

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului, transpusă în legislația națională prin HG nr. 1076/2004.

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor:* prin masurile luate nu apar efecte negative remanente asupra mediului.

*b) natura cumulativă a efectelor:* nu este cazul.

*c) natura transfrontieră a efectelor:* nu este cazul.

*d) riscul pentru sănătatea umană sau pentru mediu (de exemplu, datorită accidentelor*): nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate:* este redusă pe perioada execuţiei lucrărilor de construire și amenajare.

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural: este redusă pe perioada execuţiei lucrărilor de construire și amenajare.

 *(ii)* depăşirea standardelor sau a valorilor limită de calitate a mediului: este redusă pe perioada execuţiei lucrărilor de construire și amenajare.

 *(iii)* folosirea terenului în mod intensiv: este redusă pe perioada execuţiei lucrărilor de construire și amenajare.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

În urma verificării coordonatelor STEREO 1970 s-a constatat că amplasamentul nu se suprapune peste arii naturale protejate/situri Natura 2000.

**Obligaţiile titularului:**

1. Titularul are obligația de a respecta legislația de mediu în vigoare;
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „Crai Nou” a anunţurilor publice privind prima versiune a planului **“Întocmire P.U.Z. în vederea construirii unei locuințe și anexe gospodărești, centru de sănătate (construcții cu funcțiuni mixte)“**, în zilele de 20.02.2020 şi 24.02.2020, până la luarea deciziei de încadrare nu au fost semnalate observaţii din partea publicului.
* Draftul deciziei etapei de încadrare a fost afişat pe pagina de internet a APM Suceava.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului planului, iar corectitudinea studiilor și evaluărilor revine autorilor acestora, conform art. 21 din OUG nr. 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.